stanford-oval/wikipedia huggingface dataset:
เทพนิยาย
แหล่งข้อมูลอื่น

เทพนิยายของแอนเดอร์สัน
เทพนิยายของพี่น้องตระกูลกริมม์
Once Upon a Time - บทความว่าด้วยบทบาทของเทพนิยายต่อชีวิตของเรา โดย ดร.โจนาธาน ยัง
ทฤษฎีของวลาดิเมียร์ พร็อพพ์ เก็บถาวร 2002-06-19 ที่ เวย์แบ็กแมชชีน การกำหนดกรอบของเทพนิยาย
เทควันโดชิงแชมป์โลก 2022

| เทควันโดชิงแชมป์โลก 2022 |
| --- | --- |
สนาม: อะความติโกโค้ด เมโทรโปลิตาโน
ที่ตั้ง:  กัวดาลาฮารา ประเทศเม็กซิโก
วันที่: 13–20 พฤศจิกายน
Champions
ชาย: TBA
หญิง: TBA
← 20192023 →
การแข่งขันเทควันโดชิงแชมป์โลก 2022 (อังกฤษ: 2022 World Taekwondo Championships) เป็นการแข่งขันเทควันโดชิงแชมป์โลกครั้งที่ 25 และจะจัดขึ้นที่ อะความติโกโค้ด เมโทรโปลิตาโน ในเมืองกัวดาลาฮารา ประเทศเม็กซิโก ตั้งแต่วันที่ 13 ถึง 20 พฤศจิกายน พ.ศ. 2565
การแข่งขันครั้งนี้เป็นครั้งที่สองหลังจากปี ค.ศ. 2013 ที่เม็กซิโกได้เป็นเจ้าภาพจัดการแข่งขัน
สรุปเหรียญรางวัล > ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
ฟินเวท (−54 ก.ก.) รายละเอียด: 
ฟินเวท (−54 ก.ก.) รายละเอียด: 
ฟลายเวท (−58 ก.ก.) รายละเอียด: 
ฟลายเวท (−58 ก.ก.) รายละเอียด: 
แบนตั้มเวท (−63 ก.ก.) รายละเอียด: 
แบนตั้มเวท (−63 ก.ก.) รายละเอียด: 
เฟเธอร์เวท (−68 ก.ก.) รายละเอียด: 
เฟเธอร์เวท (−68 ก.ก.) รายละเอียด: 
ไลท์เวท (−74 ก.ก.) รายละเอียด: 
ไลท์เวท (−74 ก.ก.) รายละเอียด: 
เวลเตอร์เวท (−80 ก.ก.) รายละเอียด: 
เวลเตอร์เวท (−80 ก.ก.) รายละเอียด: 
มิดเดิลเวท (−87 ก.ก.) รายละเอียด: 
มิดเดิลเวท (−87 ก.ก.) รายละเอียด: 
เฮฟวีเวท (+87 ก.ก.) รายละเอียด: 
เฮฟวีเวท (+87 ก.ก.) รายละเอียด:
สรุปเหรียญรางวัล > หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
ฟินเวท  (−46 ก.ก.) รายละเอียด: 
ฟินเวท  (−46 ก.ก.) รายละเอียด: 
ฟลายเวท (−49 ก.ก.) รายละเอียด: 
ฟลายเวท (−49 ก.ก.) รายละเอียด: 
แบมตั้มเวท (−53 ก.ก.) รายละเอียด: 
แบมตั้มเวท (−53 ก.ก.) รายละเอียด: 
เฟเธอร์เวท (−57 ก.ก.) รายละเอียด: 
เฟเธอร์เวท (−57 ก.ก.) รายละเอียด: 
ไลท์เวท (−62 ก.ก.) รายละเอียด: 
ไลท์เวท (−62 ก.ก.) รายละเอียด: 
เวลเตอร์เวท (−67 ก.ก.) รายละเอียด: 
เวลเตอร์เวท (−67 ก.ก.) รายละเอียด: 
มิดเดิลเวท (−73 ก.ก.) รายละเอียด: 
มิดเดิลเวท (−73 ก.ก.) รายละเอียด: 
เฮฟวีเวท (+73 ก.ก.) รายละเอียด: 
เฮฟวีเวท (+73 ก.ก.) รายละเอียด:
ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| รวม (0 ประเทศ) | รวม (0 ประเทศ) | 0 | 0 | 0 | 0 |
แหล่งข้อมูลอื่น

start book
เซ็ปติมัส ฮีป

เซ็ปติมัส ฮีป (อังกฤษ: Septimus Heap) เป็นวรรณกรรมเยาวชนเขียนโดยแองจี้ เสจซึ่งมีทั้งหมด 7 ตอน  ปัจจุบันได้ตีพิมพ์ฉบับภาษาอังกฤษไปแล้วทั้งหมด 7 เล่ม โดย แต่ละเล่มใช้ชื่อตอนว่า ทายาทราชินี (อังกฤษ: Magyk) มนตรามหาภัย (อังกฤษ: Flyte) จอมขมังเวช (อังกฤษ: Physik) ภารกิจดับชะตา (อังกฤษ: Queste) หมู่เกาะอาถรรพ์ (อังกฤษ: Syren) ผจญศาสตร์มืด (อังกฤษ: Darke) และ อนุภาพแห่งไฟ (อังกฤษ: Fyre) ในส่วนของประเทศไทยนั้น ฉบับแรกจัดพิมพ์โดยสำนักพิมพ์นานมีบุ๊ค แปลโดยวัลลภ คล่องพิทยาพงษ์ เฉพาะ เล่มทายาทราชินี และ พลอย โจนส์ ตั้งแต่ มนตรามหาภัย ถึง อานุภาพแห่งไฟ และ คางคกมืด พิมพ์ครั้งแรกเมื่อ มีนาคม พ.ศ. 2550 และได้ตีพิมพ์จำหน่ายไปแล้ว 7 เล่ม และมีเล่มพิเศษอีก 1 เล่ม คือ คางคกมืด The Darke Toad
เนื้อเรื่อง > ทายาทราชินี

ทายาทราชินี  เป็นหนังสือเล่มแรกในชุดนี้ เนื้อเรื่องเกี่ยวกับคนในตระกูลฮีป มีหัวหน้าครอบครัวชื่อ ซิลาส และภรรยาของเขาชื่อ ซาราห์ ทั้งคู่มีลูกชายทั้งหมด 7 คน ไซมอนเป็นลูกชายคนโตซึ่งหวังจะเป็นผู้วิเศษวิสามัญ และลูกชายคนอื่นเรียงตามอายุได้แก่ แซม คู่แฝดเอริกกับเอดด์ โจโจ้ นิกโก้ และเจ็นนา เด็กทารกที่ซิลาสพบท่ามกลางหิมะในคืนที่ลูกชายคนเล็กของเขาเกิดซึ่งก็คือ  เซ็ปติมัส ฮีป ลูกชายคนที่เจ็ดของลูกชายคนที่เจ็ด  ได้รับคำทำนายว่าจะมีพลังอำนาจเหนือกว่าผู้วิเศษคนใดในโลก แต่เหตุการณ์พลิกผัน เมื่อแม่หมอตำแยประกาศว่าเซ็ปติมัส “ตาย” ตั้งแต่แรกคลอด แล้วเด็กหญิงคนใหม่ที่พ่อเก็บมาเลี้ยงแทนจะช่วยให้คำทำนายเป็นจริงได้หรือ
เรื่องในเล่มนี้พูดถึงเจ็นนาเด็กทารกที่ซิลาสพบท่ามกลางหิมะ เจ้าหญิงที่ถูกครอบครัวฮีปเลี้ยงดูเหมือนลูกแท้ๆ ของตน ในคืนวันที่เธออายุครบ 10 ขวบ เธอจึงได้รู้ความจริงว่าเธอเป็นเจ้าหญิง และถูกตามล่าโดยจอมพรานผู้ซึ่งรับคำสั่งมาจาก ดอมแดเนียลอดีตผู้วิเศษวิสามัญ เรื่องราวได้คลี่คลายด้วยทหารเยาวชน ที่ใครๆ เรียกเขาว่า เด็กชาย 412 (เป็นชื่อเรียกของกองทับทหารเยาวชน)ซึ่งต่อมาได้เป็นศิษย์เอกของผู้วิเศษวิสามัญ และในตอนสุดท้ายทุกคนจึงทราบความจริงว่าเขาคือเซ็ปติมัส ฮีปที่หายไป
เนื้อเรื่อง > มนตรามหาภัย

มนตรามาหาภัย เป็นหนังสือเล่มที่สองในชุดนี้   มนตราฝ่ายมืดอันร้ายกาจยังไม่ถูกทำลาย และมันกำลังคุกคามปราสาทอีกครั้ง! องค์หญิงน้อยถูกลักพาตัว โดยบุคคลที่ไม่มีใครคาดคิด ไซมอน ในฐานะศิษย์เอกของผู้วิเศษวิสามัญประจำปราสาท เซ็ปติมัส ฮีป มีหน้าที่ติดตามช่วยเหลือองค์หญิง...ด้วยพลังมนตราที่มีอยู่ เซ็ปติมัสจะเอาชนะมนตราบทเก่าแก่ที่ฝ่ายมืดนำมาใช้ได้หรือไม่     ไซมอนผู้ที่ทำงานให้ดอมแดเนียล ได้ลักพาตัวเจ้าหญิงเจนนาและกักขังเธอไว้ที่หอคอย  แต่เธอได้หลบหนีไปยังท่าเรือ เซ็ปติมัสและนิกโก้ได้ออกตามหาเธอตามคำทำนายของแม่มด เมื่อพวกเขาไปยังท่าเรือก็ได้พบกับเจนนา เรื่องราวในเล่มนี้จบลงเมื่อไซมอนยอมรับเซ็ปติมัสเป็นน้องชายของเขา เจ็นนา
เนื้อเรื่อง > จอมขมังเวช

จอมขมังเวช เป็นหนังสือเล่มที่สามในชุดนี้ เรื่องเริ่มจากซิลาสและกรินจ์ ยามเฝ้าประตูได้พบห้องลับที่ปิดผนึกวิญญาณของราชินีชั่วร้ายเมื่อ 500 ปีก่อน พระนางนามว่า เอเทลเดรดดา เซ็ปติมัสได้ถูกดูดเข้าไปในกระจกข้ามเวลาและเป็นผู้ช่วยของ มาร์เซลลัส ไพย์ ผู้รอบรู้ทุกสิ่งเกี่ยวกับ จอมขมังเวช เจ็นนาพยายามช่วยเซ็ปติมัสจนสำเร็จ แต่ทำให้พ่อค้าทางเหนือชื่อว่า สนอร์ริ และนิกโก้ถูกดูดไปยังอดีตกาลเมื่อ 500 ปีก่อน
เนื้อเรื่อง > ภารกิจดับชะตา

ภารกิจดับชะตา เป็นหนังสือเล่มที่สี่ในชุดนี้
เซ็ปติมัส ฮีป ซึ่งเพิ่งเรียนมนตราได้แค่ 3 ปี ถูกบังคับให้เข้าร่วมพิธีกรรม "จับหินภารกิจ" ซึ่งศิษย์เอกผู้วิเศษวิสามัญทุกคน ต้องทำเมื่อเรียนจบ ศิษย์เอกที่จับหินได้ ต้องเดินทางไปทำภารกิจ และไม่เคยมีใครได้กลับมา แต่พิธีกรรมเก่าแก่ครั้งนี้มาถึงเร็วเกินไป เซ็ปติมัส สังหรณ์ว่า อาจมีแผนร้ายบางอย่างซ่อนอยู่
เนื้อเรื่อง > หมู่เกาะอาถรรพ์

"หมู่เกาะอาถรรพ์"   เป็นหนังสือเล่มที่ห้าในชุดนี้
เซ็ปติมัส ฮีปขี่มังกรอยู่บนฟากฟ้าเหนือท้องทะเลลึกเมื่อจู่ๆเขาก็ได้ยินเสียงคนเรียก...ดังมาจากเกาะเบื้องล่าง การผจญภัยเริ่มขึ้นอีกครั้ง เมื่อเซ็ปติมัสและเพื่อนๆต้องไปติดเกาะประหลาดนั้นโดยไม่คาดคิด ความงามของเกาะซุกซ่อนมนตราโบราณที่ร้ายกาจ โยงใยไปถึงแผนการอันตรายที่เซ็ปติมัสต้องหยุดให้ได้!
เนื้อเรื่อง > ผจญศาสตร์มืด

"ผจญศาสตร์มืด"   เป็นหนังสือเล่มที่หกในชุดนี้
"จงระวังศาสตร์มืดให้ดี" นั่นคือคำเตือนที่เซ็ปติมัส ฮีปได้รับจากชายที่เขาถือว่าเป็นศัตรูตัวฉกาจขณะที่วันเกิดอายูครบสิบสี่ปีใกล้เข้ามา เซ็ปติมัสต้องเตรียมตัวทำภารกิจพิเศษซึ่งเกี่ยวข้องกับศาสตร์มืดเต็มๆ นี่คือการต่อสู้ครั้งอันตรายที่สุดและเซ็ปติมัสต้องลงมือตามลำพังในฐานะศิษย์เอกอาวุโสของผู้วิเศษวิสามัญ
อานุภาพแห่งไฟ
อานุภาพแห่งไฟ เป็นหนังสือเล่มสุดท้ายของชุดเซ็ปติมัส ฮีป เซ็ปติมัส ฮีป ก้าวมาสู่ทางแยกสำคัญ ที่เขาต้องเลือกระหว่าง มนตรา กับ การเล่นแร่แปรธาตุ สิ่งที่เซ็ปติมัสไม่รู้คืออาจารย์คนหนึ่งของเขา กำลังลงมือทำบางสิ่งที่อาจก่อหายนะครั้งใหม่ พร้อมๆกับที่ภัยเงียบอย่างอื่นก็กำลังคืบคลานเข้ามา
คางคกมืด
เป็นชุดพิเศษของเซ็ปติมัส ฮีป อยู่ในระหว่างทายาทราชินี และ มนตรามหาภัย กล่าวถึง เซ็ปติมัส ฮีป พบมนตราแห่งความมืด คางคกมืดเคยเป็นของสมบัติดอมเดเนียล อดีตผู้ที่เป็นผู้ที่มีมนตราวิเศษ
แหล่งข้อมูลอื่น

เว็บไซต์อย่างเป็นทางการ
เทคโนโลยีการศึกษา

เทคโนโลยีการศึกษา (อังกฤษ: educational technology) หรือ เทคโนโลยีและสื่อสารการศึกษา เป็นศาสตร์ที่ประยุกต์ วิชาการต่างๆ มาจัดการเรียนการสอนให้ผู้เรียนสามารถเรียนรู้ตามวัตถุประสงค์ได้อย่างมี ประสิทธิภาพ ประสิทธิผล โดยการนำคำ “เทคโนโลยี” ซึ่งมีความหมายว่าเป็นศาสตร์แห่งวิธีการ ซึ่งไม่ได้มีความหมายว่าเป็นศาสตร์แห่งเครื่องมือเพียงอย่างเดียว แต่รวมถึงวัสดุและวิธีการ เมื่อนำมาใช้ กับ “การศึกษา” จึงเป็นคำใหม่ที่มีความหมายว่า การประยุกต์เครื่องมือ วัสดุและวิธีการไปส่งเสริม ประสิทธิภาพการเรียนรู้ รวมถึงการจัดสภาพแวดล้อมใหม่เพื่อการเรียนรู้  “สื่อสาร” เป็น กระบวนการถ่ายทอดข้อมูลข่าวสารจากผู้ส่งไปยังผู้รับ โดยอาศัยสื่อหรือช่องทางต่างๆ ให้เกิดความ เข้าใจและเป็นแบบปฏิสัมพันธ์
เทคโนโลยีและสื่อสารการศึกษา เป็นศาสตร์เฉพาะ โดยมีองค์ประกอบของศาสตร์/ วิทยาการ คือ 1) ศัพท์เฉพาะศาสตร์ 2) เนื้อหาสาระ/องค์ความรู้ และ 3) การศึกษาวิจัย ซึ่งว่าด้วย การถ่ายทอดสาระระหว่างผู้รับและผู้ส่ง ซึ่งหมายถึง การประยุกต์เอาเทคนิค วิธีการ แนวความคิด อุปกรณ์ และเครื่องมือใหม่ๆ มาใช้เพื่อแก้ปัญหาการศึกษา ทั้งในด้านนปริมาณและด้านนการปรับปรุง คุณภาพของการเรียนการสอน วิชาชีพเทคโนโลยีการศึกษา/เทคโนโลยีและสื่อสารการศึกษาในประเทศไทย มีการเรียน การสอน ตั้งแต่ระดับปริญญาตรีจนถึงปริญญาเอก ซึ่งอาจมีชื่อเรียกแตกต่างกันตามที่แต่ละสถาบัน กำหนด ซึ่งไม่ว่าชื่อจะแตกต่างกันอย่างไร เนื้อหาของวิชาการ ก็เป็นเนื้อหาเดียวกัน ตามขอบข่ายและ มาตรฐานวิชาชีพ โดยมีจุดเน้นต่างกันตามสภาพแวดล้อมและการเปลี่ยนแปลงของนโยบายเท่านั้น มาตรฐานปฏิบัติงานเทคโนโลยีการศึกษา/เทคโนโลยีและสื่อสารการศึกษา 1) ระดับปริญญา ตรีจะเน้นการเป็นนักเทคโนโลยีปฏิบัติการ ผู้ผลิตสื่อการศึกษาและให้บริการสื่อการศึกษา 2) ระดับ ปริญญาโทจะเน้นการออกแบบ การจัดโปรแกรม และ 3) ระดับปริญญาเอกเน้นการพัฒนา
ประวัติเทคโนโลยีการศึกษาในประเทศไทย

เทคโนโลยีการศึกษาในประเทศไทยเกิดขึ้นครั้งแรกตั้งแต่ยุคแรก ในสมัยของพ่อขุนรามคำแหงมหาราช ผู้ประดิษฐ์อักษรไทย และทรงจารึกอักษรไทยไว้ในแท่งศิลาจารึก นับว่าเป็นนวัตกรรมและเทคโนโลยีการศึกษาของไทย ต่อมา พระมหาธรรมราชาลิไทย ได้ทรงเป็นผู้นิพนธ์ "ไตรภูมิพระร่วง" ซึ่งถือเป็นนวัตกรรมการเรียนรู้ของไทย จนต่อมา พระโหราธิบดี ได้แต่งแบบเรียนเล่มแรกของไทย ชื่อว่า "จินดามณี" ถือเป็นเทคโนโลยีการศึกษาของไทย ต่อมา ศาสตราจารย์สำเภา วรางกูล เป็นผู้ริเริ่มและบุกเบิก นวัตกรรมและเทคโนโลยีการศึกษาสมัยใหม่ในประเทศไทย รองศาสตราจารย์ ดร.เปรื่อง กุมุท ผู้คิดวิธีสอนแบบเบญจขันธ์ และร่วมกับรองศาสตราจารย์ ดร.ชม ภูมิภาค ได้ก่อตั้งสาขาเทคโนโลยีการศึกษาขึ้นในประเทศไทย โดยให้มีการเรียนการสอนในระดับประกาศณียบัตร ขึ้นที่วิทยาลัยการศึกษาประสานมิตร ศาสตราจารย์ ดร.ชัยยงค์ พรหมวงศ์ นักเทคโนโลยีการศึกษาได้สร้างผลงานที่สำคัญได้แก่ ระบบการเรียนการสอน ศูนย์การเรียน ระบบแผนจุฬา วิธีการหาประสิทธิภาพชุดการเรียน ชุดการสอน และก่อตั้งการเรียนการสอนโสตทัศนศึกษาขึ้นที่ จุฬาลงกรณ์มหาวิทยาลัย ต่อมาศาสตราจารย์ ดร.วิจิตร ศรีสะอ้าน เป็นผู้ริเริ่มตั้งมหาวิทยาลัยทางไกลของประเทศไทยขึ้น คือ มหาวิทยาลัยสุโขทัยธรรมาธิราช
เทคโนโลยีการศึกษา

เทคโนโลยีการศึกษา เน้นเรื่อง วิธีการ ระบบ และเครื่องมือ เพื่อนำมาใช้ในการจัดการเรียนการสอน เทคโนโลยีการศึกษากับนวัตกรรมการศึกษาดูจะใกล้เคียงกันมาก เนื่องจากนวัตกรรมการศึกษา เป็นการนำเอาสิ่งใหม่ ๆ มาใช้ในการศึกษา  ซึ่งเป็นเทคโนโลยีที่เป็นผลผลิตจากการพัฒนาของวิทยาศาสตร์และเทคโนโลยี  จึงมีผู้เปรียบเทียบว่า ถ้านวัตกรรมการศึกษาเป็นหน่อไม้ เทคโนโลยีการศึกษาเปรียบเหมือนกอไผ่ ซึ่งรวมทั้งลำไผ่เดี่ยวๆ และกอไผ่  การเรียนการสอนเกี่ยวกับเทคโนโลยีการศึกษา ได้มีการเปิดสอนใน จุฬาลงกรณ์มหาวิทยาลัย มหาวิทยาลัยศรีนครินทรวิโรฒ มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยศิลปากร  มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์ วิทยาเขตปัตตานี มหาวิทยาลัยบูรพา มหาวิทยาลัยทักษิณ มหาวิทยาลัยราชภัฏยะลา มหาวิทยาลัยมหาสารคาม เป็นต้น  นอกจากนี้ ยังมีหน่วยงานที่ทำหน้าที่เทคโนโลยีการศึกษา ที่ใช้ชื่อ เทคโนโลยีทางการศึกษา  ซึ่งไม่ว่าชื่อจะแตกต่างอย่างไร เนื้อหาของวิชาการเทคโนโลยีการศึกษาก็เป็นเนื้อหาเดียวกัน
กฎหมายการศึกษา

คำว่า "เทคโนโลยีการศึกษา" แม้มีใช้มานานในแวดวงวิชาการศึกษา  แต่คำนี้ได้รับความสนใจมากขึ้น เมื่อ พรบ.การศึกษา พ.ศ. 2542 กล่าวถึงเทคโนโลยีเพื่อการศึกษา ในหมวด 9 โดยมี 7 มาตรา  คือ มาตรา  63 - 69   มีเนื้อหาครอบคลุมเนื้อหาการนำคลื่นความถี่วิทยุและโทรทัศน์มาใช้เพื่อการศึกษา  สื่อการเรียนการสอน    ซึ่งแม้ว่าใน พรบ.การศึกษาแห่งชาติ กล่าวถึง เทคโนโลยีเพื่อการศึกษา เพียงการนำสื่อสารมวลชนมาใช้เพื่อการศึกษา แต่ไม่ได้หมายความว่าเทคโนโลยีเพื่อการศึกษามีเพียงการนำสื่อสารมวลชนมาใช้เพื่อการศึกษาเท่านั้น พรบ.การศึกษาเขียนเพื่อเป็นหลักประกันหรือบังคับให้รัฐนำสื่อสารมวลชนมาใช้ให้เกิดประโยชน์ต่อการศึกษา
การวิจัยทางเทคโนโลยีการศึกษา

ปัจจัยที่กำหนดทิศทาง
พระราชบัญญัติการศึกษาแห่งชาติ พ.ศ. 2542 หมวด 9 เทคโนโลยีเพื่อการศึกษา? (ปัจจุบันฉบับที่ 3 พ.ศ. 2553 แต่ไม่มีการแก้ไขในหมวด 9 จึง พ.ศ 2542)
แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555-2559)
กรอบนโยบายเทคโนโลยีสารสนเทศระยะ พ.ศ. 2554-2563 ของประเทศไทย
แผนแม่บทเทคโนโลยีสารสนเทศและการสื่อสารเพื่อการศึกษาของกระทรวงศึกษาธิการ (พ.ศ. 2554 - 2569)
แผนแม่บทงานวิจัยในสาขาเทคโนโลยีการศึกษาของสถาบันอุดมศึกษา
แนวโน้มการวิจัยทางเทคโนโลยีการศึกษา
การวิจัยโครงสร้างพื้นฐานเพื่อการเข้าถึงเทคโนโลยีสารสนเทศและแหล่งความรู้อย่างทั่วถึงและเท่าเทียม
การวิจัยและพัฒนาบุคลากรทางการศึกษา
การวิจัยและพัฒนาการบริหารจัดการศึกษา
การวิจัยเพื่อสืบค้นภูมิปัญญาท้องถิ่นและพัฒนานวัตกรรมเพื่อต่อยอดภูมิปัญญาท้องถิ่น
การออกแบบระบบการเรียนการสอน
การวิจัยและพัฒนาการจัดหาความรู้และสาระทางการศึกษา
การวิจัยและพัฒนาสื่อ
การวิจัยบูรณาการวิธีการสอนกับสื่อการสอนในลักษณะที่เป็นรูปแบบการสอน(Instruction Model)
วิชาชีพ

การเรียนการสอนสาขาเทคโนโลยีการศึกษาในประเทศไทย ตั้งแต่ระดับปริญญาตรี จนถึงปริญญาเอก  ผู้ที่จบทางสาขาเทคโนโลยีการศึกษา  แล้วทำงานในวิชาชีพนี้เรียกว่า นักเทคโนโลยีการศึกษา ซึ่งเท่าที่พบในประเทศไทยนั้น มีมหาวิทยาลัยแม่ฟ้าหลวง จังหวัดเชียงราย มีตำแหน่ง "นักเทคโนโลยีการศึกษา" ปรากฏอยู่ ส่วนตำแหน่งดั้งเดิมที่มีมานานแล้ว ได้แก่นักวิชาการโสตทัศนศึกษา พนักงานงานโสตทัศนศึกษา และ ผู้ปฏิบัติงานโสตทัศนศึกษา  ที่ทำหน้าที่เป็นนักเทคโนโลยีการศึกษา
เทรนต์ กรีน

เทรนต์ กรีน (อังกฤษ: Trent Green) เกิดเมื่อวันที่ 9 กรกฎาคม ค.ศ. 1970 เป็นควอเตอร์แบ็ก มือหนึ่งของแคนซัสซิตี ชีฟส์ ที่มีหมายเลข 10 ติดหลัง
เทมอิมพาลา

| เทมอิมพาลา |
| --- | --- |
เทมอิมพาลาขณะแสดงในเทศกาลโฟลว์ ปี 2019
ข้อมูลพื้นฐาน
ที่เกิด: เพิร์ท รัฐเวสเทิร์นออสเตรเลีย ออสเตรเลีย
แนวเพลง:  ไซเคเดลิกป็อป  ไซเคเดลิกร็อก  อินดีร็อก  ซินท์ป็อป  นีโอไซเคเดเลีย 
ช่วงปี: 2007–ปัจจุบัน
ค่ายเพลง:  โมดูลาร์  อินเตอร์สโคป  ฟิกชัน  ไอแลนด์ออสเตรเลีย 

สมาชิก:  เควิน ปาร์กเกอร์  (ดูที่ สมาชิกร่วมทัวร์) 

เว็บไซต์: official.tameimpala.com
เทมอิมพาลา (อังกฤษ: Tame Impala) เป็นโปรเจกต์ดนตรีแนวไซเคเดลิกสัญชาติออสเตรเลียของเควิน ปาร์กเกอร์ ซึ่งเป็นผู้เขียน บันทึกเสียง ทำการแสดง ตลอดจนผลิตเพลงทั้งหมดของโปรเจกต์ สมาชิกร่วมทัวร์ประกอบด้วยปาร์กเกอร์ (ร้องนำ กีตาร์ เครื่องสังเคราะห์เสียง) โดมินิก ซิมเปอร์ (กีตาร์ เครื่องสังเคราะห์เสียง) เจย์ วอตสัน (เครื่องสังเคราะห์เสียง ร้องเบื้องหลัง กีตาร์) แคม เอเวอรี (กีตาร์เบส ร้องเบื้องหลัง เครื่องสังเคราะห์เสียง) และจูเลียน บาร์บากัลโล (กลอง ร้องเบื้องหลัง) เทมอิมพาลามีความสัมพันธ์ใกล้ชิดกับวงดนตรีแนวไซเคเดลิกร็อกอย่าง พอนด์ ซึ่งมักมีการหมุนเวียนสมาชิกและทำงานร่วมกัน ดังเช่นนิก ออลบรุก ก็เคยเป็นสมาชิกร่วมทัวร์ แรมเริ่มวงได้เซ็นสัญญากับโมดูลาร์เรเคิดดิงส์ แต่ปัจจุบันเซ็นสัญญากับอินเตอร์สโคปเรเคิดส์ในสหรัฐ และฟิกชันเรเคิดส์ในสหราชอาณาจักร
ปาร์กเกอร์ก่อตั้งโปรเจกต์นี้ในเมืองเพิร์ทเมื่อปี 2007 หลังจากออกซิงเกิลและอีพีมาแล้วหลายชุด เทมอิมพาลาออกสตูดิโออัลบั้มเปิดตัวชื่อ Innerspeaker ในปี 2010 อัลบั้มได้รับการตอบรับอย่างดีจากนักวิจารณ์และยังได้รับการยืนยันระดับแผ่นเสียงทองคำในออสเตรเลีย ผลงานที่ตามมาในปี 2012 อย่างอัลบั้มชุด Lonerism ก็ได้รับคำชมเช่นเดียวกันและทำให้วงได้รับการเสนอชื่อเข้าชิงรางวัลแกรมมี สาขาอัลบั้มเพลงออลเทอร์นาทิฟยอดเยี่ยม เทมอิมพาลาออกอัลบั้มชุดที่สาม Currents วางจำหน่ายในเดือนกรกฎาคม 2015 อัลบั้มได้รับรางวัลอาเรียมิวสิกอะวอดส์ สาขาอัลบั้มร็อกยอดเยี่ยม และอัลบั้มแห่งปี ปาร์กเกอร์ได้รับรางวัลเอพราอะวอดส์ สาขาเพลงแห่งปี จากเพลง "เลตอิตแฮปเพน"  อัลบั้มชุดที่สี่ The Slow Rush ยังทำให้เทมอิมพาลาคว้าห้ารางวัลที่งานประกาศรางวัลอาเรียมิวสิกอะวอดส์ 2020
สมาชิก

เควิน ปาร์กเกอร์ – เสียงร้อง เครื่องดนตรี และการผลิตทั้งหมด  (2007–ปัจจุบัน)
เควิน ปาร์กเกอร์ – ร้องนำ กีตาร์  (2007–ปัจจุบัน) เครื่องสังเคราะห์เสียงเป็นบางครั้ง  (2019–ปัจจุบัน)
เจย์ วอตสัน – เครื่องสังเคราะห์เสียง คีย์บอร์ด  (2012–ปัจจุบัน) ร้องเบื้องหลัง  (2007–ปัจจุบัน) กลอง  (2007–2012) กีตาร์  (2013–2017)
โดมินิก ซิมเปอร์ – กีตาร์ เครื่องสังเคราะห์เสียง คีย์บอร์ด  (2010–ปัจจุบัน) กีตาร์เบส  (2007–2013)
จูเลียน บาร์บากัลโล – กลอง ร้องเบื้องหลัง  (2012–ปัจจุบัน)
แคม เอเวอรี – กีตาร์เบส ร้องเบื้องหลัง  (2013–ปัจจุบัน) เครื่องสังเคราะห์เสียง  (2019–ปัจจุบัน)
ราฟาเอล ลาซซาโร-โกลอน – เครื่องประกอบจังหวะ  (2019–ปัจจุบัน)
นิก ออลบรุก – กีตาร์เบส กีตาร์ เครื่องสังเคราะห์เสียง  (2009–2013)
ลอเรน ฮัมฟรีย์ – กลอง  (2019; เข้ามาเล่นแทนจูเลียน บาร์บากัลโล)
แหล่งข้อมูลอื่น

เว็บไซต์ทางการ
เทนนิสมาสเตอร์ซีรีส์

เทนนิสมาสเตอร์ซีรีส์ หรือ เทนนิสเอทีพีมาสเตอร์ซีรีส์ (อังกฤษ: Tennis Masters Series -TMS หรือ ATP Masters Series) เป็นชื่อเรียกกลุ่มการแข่งขันเทนนิสชาย 9 รายการใหญ่ ที่แข่งขันในทวีปยุโรปและทวีปอเมริกาเหนือ บนพื้นผิวคอร์ทที่แตกต่างกัน 3 แบบ
ความแตกต่างจากรายการระดับแกรนด์สแลมคือ การแข่งขันจะมีจำนวนนักเทนนิสที่เข้าร่วมน้อยกว่า ไม่มีการแข่งขันบนพื้นผิวหญ้า แต่มีการแข่งขันบนพื้นผิวที่ไม่มีการจัดการแข่งขันในระดับแกรนด์สแลมคือพื้นผิวพรมสังเคราะห์ที่มีความเร็วของลูกสูงกว่าพื้นผิวการแข่งขันประเภทอื่น
การแข่งขันกลุ่มนี้เริ่มจัดการแข่งขันในปี ค.ศ. 1996 ในชื่อเรียกเดิมว่า เมอร์เซเดส ซูเปอร์ ไนน์ เทนนิส ตามชื่อของผู้สนับสนุนหลักในขณะนั้นและเปลี่ยนชื่อเป็นเทนนิสมาสเตอร์ซีรีส์ตั้งแต่ปี 2000 เป็นต้นมา
คะแนนสะสมจัดอันดับนักเทนนิสในรายการระดับเอทีพีมาสเตอร์ซีรีส์ จะสูงกว่ารายการแข่งขันทั่วไปแต่จะต่ำกว่ารายการระดับแกรนด์สแลม และรายการเทนนิสมาสเตอร์คัพ ที่เป็นรายการปิดฤดูกาลแข่งขันของแต่ละปี
การแข่งขันในปัจจุบัน

| ชื่อการแข่งขัน | สถานที่จัดการแข่งขัน | พื้นผิวคอร์ท  | ช่วงเวลาจัดการแข่งขัน |
| --- | --- | --- | --- |
| อินเดียนเวลล์ มาสเตอร์ | อินเดียนเวลล์ แคลิฟอร์เนีย สหรัฐอเมริกา | ฮาร์ดคอร์ท | เดือนมีนาคม |
| ไมอามี มาสเตอร์ | คีย์ บิสเคน ฟลอริดา สหรัฐอเมริกา | ฮาร์ดคอร์ท | เดือนมีนาคม |
| มอนติคาร์โล มาสเตอร์ | มอนติคาร์โล โมนาโก | ดิน | เดือนเมษายน |
| มาดริด มาสเตอร์ | มาดริด สเปน | ฮาร์ดคอร์ท ในร่ม | เดือนเมษายน-เดือนพฤษภาคม |
| โรม มาสเตอร์ | โรม อิตาลี | ดิน | เดือนพฤษภาคม |
| ฮัมบวร์ค มาสเตอร์ | ฮัมบวร์ค เยอรมนี | ดิน | เดือนพฤษภาคม |
| แคนาดา มาสเตอร์ | มอนทรีอัล/โตรอนโต แคนาดา (สลับปี) | ฮาร์ดคอร์ท | เดือนกรกฎาคม-เดือนสิงหาคม |
| ซินซิเนติ มาสเตอร์ | เมสัน โอไฮโอ สหรัฐอเมริกา | ฮาร์ดคอร์ท | เดือนกรกฎาคม-เดือนสิงหาคม |
| เซี่ยงไฮ้ มาสเตอร์ | เซี่ยงไฮ้ จีน | ฮาร์ดคอร์ท | เดือนตุลาคม |
| ปารีส มาสเตอร์ | ปารีส ฝรั่งเศส | พรมสังเคราะห์ ในร่ม | เดือนตุลาคม-เดือนพฤศจิกายน |
ผู้ชนะเลิศ (ชาย)

| ปี | อินเดียนเวลล์ | ไมอามี | มอนติคาร์โล | โรม | ฮัมบวร์ค | แคนาดา | ซินซิเนติ | มาดริด | เซี่ยงไฮ้ | ปารีส |
| --- | --- | --- | --- | --- | --- | --- | --- | --- | --- | --- |
| 2004 |  โรเจอร์ เฟเดอเรอร์ |  แอนดี ร็อดดิก |  กิลเลอร์โม โคเรีย |  คาร์ลอส โมยา |  โรเจอร์ เฟเดอเรอร์ |  โรเจอร์ เฟเดอเรอร์ | อังเดร อากัสซี |  มารัต ซาฟิน |  |  มารัต ซาฟิน |
| 2005 |  โรเจอร์ เฟเดอเรอร์ |  โรเจอร์ เฟเดอเรอร์ |  ราฟาเอล นาดาล |  ราฟาเอล นาดาล |  โรเจอร์ เฟเดอเรอร์ |  ราฟาเอล นาดาล |  โรเจอร์ เฟเดอเรอร์ |  ราฟาเอล นาดาล |  ดาวิด นัลบานเดียน |  โธมัส เบอร์ดิช |
| 2006 |  โรเจอร์ เฟเดอเรอร์ |  โรเจอร์ เฟเดอเรอร์ |  ราฟาเอล นาดาล |  ราฟาเอล นาดาล |  ทอมมี โรเบรโด |  โรเจอร์ เฟเดอเรอร์ |  แอนดี รอดดิก |  โรเจอร์ เฟเดอเรอร์ |  โรเจอร์ เฟเดอเรอร์ |  นิโคไล ดาวิเดนโก |
| 2007 |  ราฟาเอล นาดาล |  นอวัก จอคอวิช |  ราฟาเอล นาดาล |  ราฟาเอล นาดาล |  โรเจอร์ เฟเดอเรอร์ |  นอวัก จอคอวิช |  โรเจอร์ เฟเดอเรอร์ |  ดาวิด นัลบานเดียน |  โรเจอร์ เฟเดอเรอร์ |  ดาวิด นัลบานเดียน |
| 2008 |  นอวัก จอคอวิช |  นิโคไล ดาวิเดนโก |  ราฟาเอล นาดาล |  นอวัก จอคอวิช |  ราฟาเอล นาดาล |  ราฟาเอล นาดาล |  แอนดี้ เมอร์รี |  แอนดี้ เมอร์รี |  |  โจ-วิลปรีด ซองก้า |
| 2009 |  ราฟาเอล นาดาล |  แอนดี้ เมอร์รี |  ราฟาเอล นาดาล |  ราฟาเอล นาดาล | ATP 500 |  แอนดี้ เมอร์รี |  โรเจอร์ เฟเดอเรอร์ |  โรเจอร์ เฟเดอเรอร์ |  นิโคไล ดาวิเดนโก |  นอวัก จอคอวิช |
| 2010 |  อิวาน  ลูบิซิช |  แอนดี รอดดิก |  ราฟาเอล นาดาล |  ราฟาเอล นาดาล | ATP 500 |  แอนดี้ เมอร์รี |  โรเจอร์ เฟเดอเรอร์ |  ราฟาเอล นาดาล |  แอนดี้ เมอร์รี |  โรบิน  โซเดอร์ลิง |
| 2011 |  นอวัก จอคอวิช |  นอวัก จอคอวิช |  ราฟาเอล นาดาล |  นอวัก จอคอวิช | ATP 500 |  นอวัก จอคอวิช |  แอนดี้ เมอร์รี |  นอวัก จอคอวิช |  แอนดี้ เมอร์รี |  โรเจอร์ เฟเดอเรอร์ |
| 2012 |  โรเจอร์ เฟเดอเรอร์ |  นอวัก จอคอวิช |  ราฟาเอล นาดาล |  ราฟาเอล นาดาล | ATP 500 |  โนวัค โยโควิช |  โรเจอร์ เฟเดอเรอร์ |  โรเจอร์ เฟเดอเรอร์ |  นอวัก จอคอวิช |  ดาวิด เฟอร์เรร์ |
| 2013 |  ราฟาเอล นาดาล |  แอนดี้ เมอร์รี |  นอวัก จอคอวิช |  ราฟาเอล นาดาล | ATP 500 |  ราฟาเอล นาดาล |  ราฟาเอล นาดาล |  ราฟาเอล นาดาล |  นอวัก จอคอวิช |  นอวัก จอคอวิช |
| 2014 |  นอวัก จอคอวิช |  นอวัก จอคอวิช |  สตานิสลาส วาวรินกา |  นอวัก จอคอวิช | ATP 500 |  สตานิสลาส วาวรินกา |  โรเจอร์ เฟเดอเรอร์ |  ราฟาเอล นาดาล |  โรเจอร์ เฟเดอเรอร์ |  นอวัก จอคอวิช |
| 2015 |  นอวัก จอคอวิช |  นอวัก จอคอวิช |  นอวัก จอคอวิช |  นอวัก จอคอวิช | ATP 500 |  แอนดี เมอร์รี |  โรเจอร์ เฟเดอเรอร์ |  แอนดี เมอร์รี |  นอวัก จอคอวิช |  นอวัก จอคอวิช |
| 2016 |  นอวัก จอคอวิช |  นอวัก จอคอวิช |  ราฟาเอล นาดาล |  นอวัก จอคอวิช | ATP 500 |  แอนดี เมอร์รี |  นอวัก จอคอวิช |  มาริน ซิลิช |  แอนดี เมอร์รี |  แอนดี เมอร์รี |
| 2017 |  โรเจอร์ เฟเดอเรอร์ |  โรเจอร์ เฟเดอเรอร์ |  ราฟาเอล นาดาล |  ราฟาเอล นาดาล | ATP 500 |  อาเล็กซันเดอร์ ซเวเรฟ |  อาเล็กซันเดอร์ ซเวเรฟ |  กริกอร์ ดิมิตรอฟ |  โรเจอร์ เฟเดอเรอร์ |  แจ็ค ซอค |
| 2018 |  ฆวน มาร์ติน เดล โปโตร |  จอห์น อิสเนอร์ |  ราฟาเอล นาดาล |  อาเล็กซันเดอร์ ซเวเรฟ | ATP 500 |  ราฟาเอล นาดาล |  ราฟาเอล นาดาล |  นอวัก จอคอวิช |  นอวัก จอคอวิช |  คาเรน คาชานอฟ |
แหล่งข้อมูลอื่น

เว็บไซต์อย่างเป็นทางการ
เทปการมีเพศสัมพันธ์ของผู้มีชื่อเสียง

เทปการมีเพศสัมพันธ์ของผู้มีชื่อเสียง (อังกฤษ: celebrity sex tape) เป็นเทปหรือคลิปที่ถ่ายบันทึกกิจกรรมทางเพศของบุคคลที่มีชื่อเสียง เช่น นักร้อง พิธีกร นักกีฬา นักแสดง ที่มีชื่อเสียง ร่วมกับคู่ขา ทั้งนี้ บุคคลที่มีชื่อเสียงในที่นี้ไม่รวมถึงผู้ที่เป็นนักแสดงหนังโป๊อยู่ก่อนแล้ว
เซ็กส์เทปอาจหาได้ทางอินเทอร์เน็ตหรือลักลอบขาย แต่ในบางครั้งก็มีการวางขายถูกต้องตามกฎหมายให้กับผู้ชม
เทพบุตรแม็กโนเลีย

ใบปิดภาพยนตร์
เทพบุตรแม็กโนเลีย (อังกฤษ: Magnolia) นำแสดงโดย ทอม ครูซ, ฟิลิป ซีมัวร์ ฮอฟฟ์แมน, จอห์น ซี. ไรลีย์, วิลเลี่ยม เอช.เมซี่, จูลีแอนน์ มัวร์, ฟิลิป เบเกอร์ ฮอลล์, เจเรมี่ แบล็คแมน, เจสัน โรบาร์ดส์, เมโลรา วอลเตอร์ส์ กำกับและเขียนบทโดย พอล โมทัส แอนเดอร์สัน ความยาว 188 นาที  ฉายในสหรัฐอเมริกา ปี ค.ศ. 1999 และเข้าฉายในประเทศไทยในเครือมงคลเมเจอร์ เมื่อวันที่ 24 มีนาคม พ.ศ. 2543
เนื้อเรื่อง

เนื้อเรื่องเริ่มต้นด้วยการบรรยายถึงเหตุการณ์แปลกประหลาด 3 เหตุการณ์ที่เกิดขึ้นในอดีต ที่ไม่น่าจะเป็นไปได้แต่ก็เป็นไปแล้ว ซึ่งในแต่ละเหตุการณ์จบลงด้วยการตายทั้งนั้น แต่ทั้งผู้ที่ตายและทำให้ตายมีบางอย่างเกี่ยวข้องกันทั้ง ๆ ที่ไม่ได้รู้จักคุ้นเคยกันมาก่อนเลย
ที่ซาน เฟอร์นันโด วัลเลย์ แคลิฟอร์เนีย เอิร์ล พาร์ทริดจ์ (เจสัน โรบาร์ดส์) เศรษฐีอดีตเจ้าของสถานีโทรทัศน์กำลังป่วยใกล้ตาย จากโรคมะเร็ง โดยมี ฟิล (ฟิลิป ซีมัวร์ ฮอฟฟ์แมน) บุรุษพยาบาล และ ลินดา (จูลีแอนน์ มัวร์) ภรรยาสาวคราวลูกคอยดูแลอยู่ ขณะนั้น จิมมี่ เกเตอร์ (ฟิลิป เบเกอร์ ฮอลล์) พิธีกรรายการเกมโชว์ทางโทรทัศน์กว่า 30 ปี ในสังกัดของเอิร์ลก็กำลังป่วยใกล้ตายด้วยโรคมะเร็งเช่นกัน จิมมี่ไปหา คลอเดีย วิลสัน (เมโลรา วอลเตอร์ส์) ลูกสาวที่โกรธเคืองเขาอยู่ที่อพาร์ตเมนต์ แต่เธอไม่ให้เขาเข้าใกล้
ขณะเดียวกัน สแตนลี่ย์ (เจเรมี่ แบล็คแมน) เด็กอัจฉริยะในเกมโชว์ของจิมมี่ก็กำลังถูกเคี่ยวกรำอย่างหนักจากพ่อ เพื่อที่จะชนะเลิศให้ได้ ซึ่งได้ทั้งเงินรางวัลและชื่อเสียง แต่เวลาเดียวกัน ดอนนี่ (วิลเลี่ยม เอช.เมซี่) อดีตเด็กอัจฉริยะจากรายการเดียวกันในยุค'60 กำลังตกงานและถูกไล่เนื่องจากยอดขายเครื่องใช้ไฟฟ้าตก อีกทั้งยังชอบยืมเงินและทำตัวงี่เง่า ๆ ให้นายจ้างต้องบ่นประจำ ขณะเดียวกันนั้น จิม เคอร์ริ่ง (จอห์น ซี. ไรลีย์) นายตำรวจสายตรวจลอสแอนเจลิส ที่ทำหน้าที่อย่างไม่บกพร่อง ผู้ว้าเหว่จากการขาดคู่  ถูกติดต่อให้ไปที่บ้านของ คลอเดีย เพราะได้รับแจ้งจากเพื่อนบ้านว่าเสียงดัง
ในเวลาเดียวกัน แฟรงค์ ที.เจ. แม็คคีย์ (ทอม ครูซ) นักให้คำปรึกษาทางการเอาชนะผู้หญิง กำลังหยิ่งผยองในความมั่นใจในตนเองเต็มที่  แต่ถูกทำลายความมั่นใจนี้จากการสัมภาษณ์ของนักข่าว เธอพบว่า แฟรงค์กำลังปิดบังเรื่องของพ่อตน และเรื่องราวในอดีต
เมื่อฝนตกลงมาอย่างหนัก ผู้คนทั้งหมดในเรื่องก็ตกอยู่ในภาวะกดดันเหมือนกันและพร้อม ๆ กัน จิมมี่ก็ต้องทำหน้าที่พิธีกรทั้ง ๆ ที่ร่างกายก็ไม่ไหว สแตนลี่ย์ต้องการจะไปเข้าห้องน้ำเพราะปวดปัสสาวะก็ไม่อาจไปได้  คลอเดียก็สับสนในชีวิตเมื่อได้เจอกับจิม จิมก็กำลังคิดว่าจะชวนเธอไปเที่ยวดีหรือไม่ ดอนนี่ก็กำลังออกหาความรัก แต่ถูกปฏิเสธ  เอิร์ลที่นอนป่วยใกล้ตายก็ต้องการเจอลูกชาย คือ แฟรงค์ โดยให้ฟิลโทรตามหา  ซึ่งฟิลก็พยายามเต็มที่ แต่แฟรงค์ก็ช็อกกับเรื่องราวในอดีตของตนที่ลืมไปแล้ว ขณะที่ลินดา ก็สำนึกผิดในการกระทำของตนที่นอกใจเอิร์ลไม่รู้กี่ครั้งต่อกี่ครั้ง และเธอกำลังกินยาหลายขนานเพื่อคลายเครียดจนสลบไป
บรรยายกาศทั้งหมดดำเนินต่อไป ในที่สุดฝนก็หยุดตก และเป็นฝนกบที่ตกลงมา และคลี่คลายสถานการณ์ทั้งหมดให้เป็นไปในทางที่ดี โดยเรื่องราวทั้งหมดดำเนินและจบลงภายในวันเดียว
คำโปรย

Things fall down. People look up. And when it rains, it pours.
ฝนระส่ำ คนระส่าย ให้ซึ้งคุณค่าความเป็นคน (ภาษาไทย)